Prosedyre for bestilling av planlagte koblinger

**Informasjon om dokument og endringshistorikk:**

|  |  |  |  |  |
| --- | --- | --- | --- | --- |
| Prosess/delprosess eller kategori i KS/ NB | | Nettsentral (i KS), Nettinformasjon (i NB) | | |
| Revisjonsansvarlig | | Avdelingsleder Nettsentral Sør | Felles dokument i Sør og Øst | Felles |
| Godkjenningsansvar | | Seksjonsleder Operativ Drift | Publiseres i Nettbiblioteket | ØST, ENTR |
| **Ver.** | **Dato** | **Utført av** | **Kort beskrivelse av endringen:** | |
| 3.0 | 07.08.2024 | Martin Hanson | Felles dokument i Glitre Nett. Generell oppdatering. Ny mal o.l. | |

# Innholdsfortegnelse

[Innholdsfortegnelse 1](#_Toc179552400)

[1. Formål 2](#_Toc179552401)

[2. Omfang 2](#_Toc179552402)

[3. Før søknad om planlagt kobling 2](#_Toc179552403)

[3.1 Dokumentasjon 2](#_Toc179552404)

[3.2 Valg av arbeidsmetode 2](#_Toc179552405)

[3.3 Andre konsesjonærer og Småkraftverk 2](#_Toc179552406)

[3.4 Næringskunder 3](#_Toc179552407)

[3.5 Tidsrom for planlagt kobling 3](#_Toc179552408)

[4. Søknad om planlagt kobling 3](#_Toc179552409)

[4.1 ADMS Smartgridportal 3](#_Toc179552410)

[4.2 Navn på sak 4](#_Toc179552411)

[4.2.1 Regionalnett 4](#_Toc179552412)

[4.2.2 Distribusjonsnett 4](#_Toc179552413)

[4.2.3 Lavspent 4](#_Toc179552414)

[4.3 Beskrivelse 4](#_Toc179552415)

[5. Frister 6](#_Toc179552416)

[5.1 Regionalnett 6](#_Toc179552417)

[5.2 Distribusjonsnett og Lavspent 7](#_Toc179552418)

[6. Varsling 7](#_Toc179552419)

[7. Gjenopprettingsplan - GO plan 7](#_Toc179552420)

[8. KILE 7](#_Toc179552421)

# Formål

Dette dokumentet gir føringer om hvordan søke om Planlagte koblinger innen Glitre Nett AS, heretter kalt GN, sitt konsesjonsområde og hvilke frister som er gjeldende.

# Omfang

Gjelder alle som ønsker å søke om Planlagte koblinger, interne og eksterne.

# Før søknad om planlagt kobling

Før søknad om Planlagt kobling legges inn i Volue ADMS Smartgridportal, heretter kalt ADMS, skal kriteriene beskrevet i denne prosedyren være oppfylt. Det skal ligge en formell bestilling i gjeldende bestillingskanal, prosjektbeskrivelse og andre aktuelle prosedyrer skal være fulgt i saksgangen.

## Dokumentasjon

Dokumentasjon skal foreligge i henhold til enhver tids krav til dokumentasjon (ref. Dok.nr. ID 2189 og 2180 i Nettbiblioteket.) og oppdatert i skarp base i Netbas før søknad sendes inn via ADMS.

Relevante driftslederes instrukser for idriftsettelse av nettanlegg skal foreligge, aktuelle koblingsavtaler skal være signerte og anlegg skal være godkjent for spenningssetting av GN representant før søknad om planlagte koblinger opprettes – disse avtalene og dokumentene trenger ikke oversendes til Nettsentralen. Med unntak av Koblingsavtaler mot andre konsesjonærer, disse skal imidlertid Driftsleder/Driftsleders assistent sende til Nettsentralen.

## Valg av arbeidsmetode

I forkant av innmelding skal det ha blitt gjennomført en vurdering av beste løsning for gjennomføring av stans, både for berørte kunder/konsesjonærer, gjennomførende entreprenør og GN.

Lengde på utkobling vs. AUS og bruk av aggregat vurderes. Ved Planlagte koblinger er det GN prosjektleder/bestiller som har myndighet til å godkjenne bruk av aggregat.

For eksempel unngå stans i hyttefelt i høst/vinterferie.

## Andre konsesjonærer og Småkraftverk

Ved hjelp av PDF print av DMS enlinjeskjema eller Driftsdiagrammer i ADMS kan man finne ut om den Planlagte koblingen vil berøre andre konsesjonærer eller Småkraftverk.

Som hovedregel må Småkraftverk stå under planlagt kobling selv om de er spenningssatt, de fleste har kun lov til å produsere inn på nettet når nettet er normalkoblet.

## Næringskunder

Søker av planlagt kobling har ansvar for å varsle/koordinere tidspunkt og lengde for planlagt kobling med berørte næringskunder. Oversikt over berørte næringskunder kan søkes frem i Netbas eller ADMS under aktuelle nettstasjoner som blir berørt av strømstans. Med næringskunder menes alle kunder med unntak av sluttbrukergruppe 35 – Husholdninger og 36 – Hytter og fritidshus.

## Tidsrom for planlagt kobling

Entreprenøren er ansvarlig for arbeidsplanlegging og gjøre vurderinger rundt hvor lang tid som er nødvendig for å gjennomføre en planlagt stans.

Entreprenøren oppfordres til å finne gode løsninger for å ta ned utkoblingstiden og antallet berørte kunder, for eksempel ved bruk av provisoriske kabler, ‘avlooping’ av linjer eller at deler av arbeidet kan gjøres AUS.

Det fastsettes ikke øvrig grense med antall timer for utkobling, dog bør ikke private husholdninger være utkoblet mer enn 8 timer på dagtid, det bør også tas høyde for ferier og arbeid i helg der majoriteten av kundene er private husholdninger/fritidsboliger.

# Søknad om planlagt kobling

ADMS brukes for å opprette og søke om Planlagte koblinger. Bruker i ADMS opprettes av systemansvarlig ved avdelingen System Drift i Glitre Nett.

I søknadsprosessen er det satt på drift en robot som avviser søknader som ikke oppfyller kriteriene som er beskrevet videre i dette kapittelet. Saker ikke blir underkjent blir behandlet manuelt av Planlegger ved Nettsentralen.

## ADMS Smartgridportal

Finn aktuell komponent det skal utføres arbeid på; linje, kabel, nettstasjon, trafostasjon etc. og bruk venstre musetast på komponenten – velg ‘‘Opprett Kobling’’

På denne måten kan planlegger hos Nettsentralen enkelt finne ut hvor det skal arbeides, det blir også automatisk lagt inn en del informasjon i søknaden.

Et bilde som inneholder tekst, kart, skjermbilde, Font

Automatisk generert beskrivelse

## Navn på sak

Navn på sak navngis etter hvilke nettnivå, trafostasjon, radial eller nettstasjon det skal arbeides på eller under.

### Regionalnett

REG ‘’Stasjon’’ eller navn på linje/kabel ’’Stasjon’’ ‘’Stasjon’’

*F.eks. ‘‘***REG Timenes Ålefjær***’’ = Arbeid på linja mellom stasjonene*

*F.eks. ‘‘***REG Kulia***’’ = Arbeid i stasjonen*

### Distribusjonsnett

HSP ‘‘Stasjon’’ ‘‘Radial’’ eller ‘‘Nettstasjon nummer og Navn’’

F.eks. ‘‘**HSP Akland Vegårshei**’’ = Arbeid på linja / flere nettstasjoner som kobles ut

F.eks. ‘‘**HSP 08066 Stålevik**’’ = Trafobryter ut / 1 nettstasjon som kobles ut.

### Lavspent

LSP ‘‘Nettstasjon nummer og Navn’’

*F.eks. ‘’* **LSP 58012 Lindland***’’ = en eller flere lsp kurser som skal ut / adresse på husstand som skal kobler ut.*

## Beskrivelse

Søknaden har en noen må felter som skal fylles ut for at den skal bli godkjent.

Beskrivelsen SKAL inneholde:

* Hva det skal arbeides på
* Hvorfor det søkes stans
  + Kort hva som skal utføres
* Navn og kontakt info til søker.
* Øvrig informasjon som kan være relevant for planlegger ved GN Nettsentral kan med fordel også tas med i beskrivelsen, bla. at stansen er koordinert med næringskunder eller andre faktorer som er premissgiver for ønsket tidspunkt.

Videre så skal disse punktene i søknaden være utfylt:

* Navn
* Sakstype
* Status – SKAL VÆRE: **Opprettet**
* Årsak
* Beskrivelse
* Arbeidsmetode
* Planlagt AFA/LFS
* Nettnivå
* Strømstans for sluttbrukere (Ja/Nei)
* Start tidspunkt
* Beregnet ferdig
* Transformatorstasjon
* Avgang
* Varsler strømstans selv (Ja/Nei)
* Varslet kunde(r) (Ja/Nei)
* Berørte anl.deler er driftsklare utenom ord. arbs.tid (Ja/Nei)
* Antall personer
* Ordrenummer

Eksempel:

Et bilde som inneholder tekst, skjermbilde, programvare, nummer

Automatisk generert beskrivelse

# Frister

For at kunder, andre konsesjonærer skal kunne bli varslet innen riktig tid og at planlegger/driftskoordinator skal rekke gjøre nødvendig planlegging/koordinering er følgende frister gjeldende.

## Regionalnett

Store regionalnettstanser må meldes så tidlig som mulig og senest 3 mnd. før utkobling. Om ikke dato for stans kan fastlåses legges den anslåtte datoen inn med kommentar i tekstfelt om at datoer kan bli endret. Søker må ikke gå inn å endre dato i allerede opprettede koblings søknader uten å informere GN planlegger/driftskoordinator.

Følgende frister gjelder for innsending av planlagte koblinger:

* Koblinger som ikke berører andre konsesjonærer: **5 virkedager**
* Kobling som berører andre konsesjonærer: **3 md + 5 virkedager**

## Distribusjonsnett og Lavspent

Søknad om planlagte koblinger i distribusjonsnettet og lavspentnettet skal opprettes så tidlig som mulig. Søker må ikke gå inn å endre dato i allerede opprettede koblings søknader uten å informere GN planlegger/driftskoordinator.

Følgende frister gjelder for innsending av planlagte koblinger:

* Koblinger som ikke berører andre konsesjonærer: **5 virkedager**
* Koblinger som berører småkraftverk: **(14 + 5) 19 virkedager**
* Kobling som berører andre konsesjonærer: **3 mnd. + 5 virkedager**

Varsling

GN varsler andre konsesjonærer, småkraft og kunder i henhold til enhver tid gjeldende krav. Varsling skjer fortrinnsvis pr. SMS eller Mail.

Søkende entreprenør har ansvar for å varsle og koordinere med næringskunder før søknad om planlagt kobling sendes inn. Varsling skjer fortrinnsvis pr. SMS eller Mail.

Byggestrøm regnes som næringskunder.

Gjenopprettingsplan - GO plan

Driftskoordinater / planlegger sørger for at GO plan foreligger Nettsentralen før utkobling av regionalnett og kompliserte distribusjonsnettstanser som fører til anstrengt drift.

Det er krav om GO plan hvis gjenopprettingstiden er 4t eller mer, og 50MW installert effekt.

Driftskoordinator / planlegger kan likevel kreve GO plan selv om GO tid er innenfor grenseverdiene.

GO plan skal inneholde gjenoppretningstid.

KILE

Tekst hentet fra:

<https://www.statnett.no/for-aktorer-i-kraftbransjen/systemansvaret/leveringskvalitet/fasit/>

‘*’Formålet med KILE-ordningen er å gi nettselskapene insentiv til å bygge og drive nettet med en samfunnsøkonomisk optimal leveringspålitelighet. KILE-elementet representerer kundenes kostnader ved avbrudd, og ordningen innebærer at kundenes avbruddskostnader tas med i nettselskapenes bedriftsøkonomiske vurderinger. Insentivene i KILE-ordningen blir gitt i form av en inntektsreduksjon, slik at overskuddet i nettselskapene blir redusert når det oppstår avbrudd.*’’

KILE kostnad er en faktor det skal gjøres rede for i prosjekteringsarbeidet, tas hensyn til i arbeidsplanlegging og tidspunkt for når planlagte koblinger skal gjennomføres.

Mulig tidsrom for gjennomføring av stans skal komme frem allerede ved prosjekteringsarbeidet slik at entreprenør kan prise og planlegge arbeidet med riktig grunnlag.

Høy KILE er som regel forbundet med en kunde sammensetning som har høyt strømforbruk også som det vil ha store konsekvenser for med strømbrudd som ikke er godt planlagt og koordinert.

Planlegger ved GN Nettsentral kan be søkende entreprenør benytte seg av skjema:

‘’Avtale om planlagt strømstans mellom Glitre Nett og kunde’’, Dok.nr. 1995, som er tilgjengelig i nettbiblioteket.

Entreprenør for betalt for tiden de bruker på dette, og det følger en forventing om at entreprenør følger opp initierte avtaler og sender et signert eksemplar til: [KILE@glintrenett.no](mailto:KILE@glintrenett.no)